**Позволително за ползване на лечебните растения**

**Издаване на позволително за ползване на лечебни растения за стопански цели в земи, гори, води и водни обекти – държавна собственост**

**Услугата е режим**

**Стопанска дейност:** Екология и подземни богатства

**Правно основание:** чл. 21, т. 3 от Закона за лечебните растения

**Компетентен орган:** Областния управител, когато ползването е от земеделски земи - държавна собственост, в границите на населените места и в поземления фонд, след заплащане на такса в областната администрация

**Срок за изпълнение:** от 1 до 5 работни дни

**Заявители:** Билкозаготвител - юридическо лице или физическо лице, което събира билки за продажба или генетичен материал от лечебни растения.

(Билкозаготвителят е лице, което изкупува събрани билки и/или извършва първичната им обработка. Първичната обработка на билките включва тяхното замразяване, изсушаване, оситняване, почистване, балиране и/или опаковане.)

**Необходими документи:**

Заявление по образец, което съдържа:

1. Име, номер на документа за самоличност и постоянен адрес - за физическите лица, съответно наименование, седалище, адрес на управление, код по БУЛСТАТ или ЕИК и данъчен номер на юридическото лице и данните на физическото лице, което го представлява - за билкозаготвител - юридическо лице; имената, номер на документа за самоличност и постоянен адрес на лицата, които ще се впишат в позволителното, когато ползването е по реда на чл. 26, ал. 2 ЗЛР;

2. Наименование на лечебното растение;

3. Вида и количеството на ползването;

4. Района на събирането;

5. Начин на ползването;

6. Копие от документ за регистрация на книга за изкупените, реализираните и наличните количества билки, издадено от РИОСВ;

7. Служебна бележка от ведомството, на което са предоставени правата за управление върху имота – държавна собственост където е разположено находището.

**Ограничения:** Забранено е издаването на позволителни за ползване в нарушение на предвижданията на съответните планове, програми и проекти и на специалния режим по чл. 10, ал. 1 ЗЛР (чл. 28 ЗЛР).

**Такса:** Съгласно Тарифата за таксите, които се заплащат за ползване на лечебни растения от земи, гори, води и водни обекти - държавна собственост. Таксите се заплащат преди издаване на позволителното. Заплатените такси не се връщат, когато ползването не е осъществено или е прекратено преди срока, определен в позволителното за ползване и е по вина на ползвателя.

**Издаване на позволително:** Областния управителиздава позволителното в еднодневен срок от постъпването на заявлението, освен когато за определянето на разрешеното количество се изискват допълнителни справки, но не по-късно от 5 дни от постъпването на заявлението. Позволителните се издават по реда на постъпването на заявленията.

Позволителното определя (чл. 26, ал. 1 ЗЛР):

- вида на ползването;

- разрешеното количество билки или генетичен материал по видове морфологични части;

- района или конкретното находище;

- начина на ползване;

- срока на ползване;

- други условия, свързани с опазване на находището;

- лицата, извършващи ползването, ако те са различни от титуляра на позволителното.

**Отказ за издаване на позволителното:** Компетентният орган отказва издаването на позволително при изчерпване на количествата лечебни растения, определени от плановите документи, като се мотивира писмено в срока за издаване на позволителното (чл. 38 ЗЛР).

**Обжалване на актовете на компетентния орган:** Издаденото позволително или отказът за издаването му се обжалват по реда на АПК в 14-дневен срок от съобщаването му пред Административен съд Смолян.